《题顽石园》
明代·李觉斯

人拟陶彭泽，书传郭橐驼。壶觞人事少，笔墨客情多。

曲径半修竹，平畴尽绿莎。春来晴更好，时有鸟儿歌。

作者简介：李觉斯（一五八四—？），字伯铎，晚号龙水老人。东莞人。明熹宗天启五年（一六二五）进士，官至刑部尚书。时朝廷持法峻，稍不中旨，辄得重谴。礼臣黄道周以抗论时事，触上怒，论死。觉斯上疏力争，得严旨削藉。归筑东郭洞天，为娱亲计。著有《晚翠居集》。清温汝能《粤东诗海》卷四五有传。